MUNICIPIUL CRAIOVA


CONSILIUL LOCAL AL MUNICIPIULUI CRAIOVA

HOTĂRÂREA NR.261
 
Consiliul Local al Municipiului Craiova, întrunit în şedinţa ordinară din data de 29.07.2010;

 Având în vedere raportul nr.94908/2010 întocmit de Direcţia Proiecte, Programe de Dezvoltare Tehnică şi Investiţii prin care se propune aprobarea finanţării din bugetul Consiliului Local al Municipiului Craiova, a contribuţiei proprii a Regiei Autonome de Transport Craiova pentru proiectul « MODERN (Mobility, Deevelopment and Energy use Reduction – Mobilitate, Dezvoltare şi reducerea Consumului de Energie) » şi rapoartele comisiilor de specialitate ale Consiliului Local al Municipiului Craiova nr.118, 119, 123, 124 şi 125/2010;     

În conformitate cu prevederile Legii nr. 273/2006 privind finanţele publice locale, modificată şi completată;


În temeiul art.36 alin. 2 lit b şi d coroborate cu alin. 4 lit. a, alin.6 lit.a, pct.14, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală; 
HOTĂRĂŞTE:

Art.1.  Se aprobă finanţarea din bugetul Consiliului Local al Municipiului Craiova, a sumei de 5.688 mii lei (1.301.959 euro, inclusiv T.V.A.), reprezentând contribuţia proprie a Regiei Autonome de Transport Craiova pentru proiectul « MODERN (Mobility, Deevelopment and Energy use Reduction – Mobilitate, Dezvoltare şi Reducerea Consumului de Energie)», pe perioada de implementare a acestuia, respectiv 2010-2012.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii , Direcţia Economico – Financiară şi Regia Autonomă de Transport Craiova vor aduce la îndeplinire prevederile prezentei hotărâri.   

